Sondre Mulongo Nystrøm er ute av «Stjernekamp»: – Gått over all forventning
Forrige uke var det Adrian Jørgensen (27) som trakk det korteste strået og fikk færrest stemmer da fire deltakere ble om til tre. Dermed fikk ikke 27-åringen plass videre til lørdagens semifinale, hvor de siste tre gjenværende deltakerne kjempet om å bli Norges ultimate entertainer. Denne lørdagen klarte heller ikke Sondre Mulongo Nystrøm å nå til finalen. – Dette har gått over all forventning, sa Nystrøm da resultatet ble klart. Fikk du med deg? «Stjernekamp» vant lørdagskvelden Musikal og duett ble lørdagens tema da kampen om finaleplassene skulle gjøres opp. Sondre Mulongo Nystrøm, Bilal Saab og Kim Rysstad sang med hver sin egenvalgte partner fra tidligere sesonger. Beate til VG tidligere i uken: – Får fort gråten i halsen VGs anmelder, Tor Martin Bøe, anmeldte opptredenene fortløpende! Adam Douglas, Ulrikke Brandstorp og Maria Arredondo var de tidligere deltakerne som hjalp artistene videre til den store finalen neste uke. Men først måtte Nystrøm, Saab og Rysstad opptre i sjangeren musikal, med Henriette Steenstrup som sjangerekspert.
«Stjernekamp»-finalistene er endelig klare: Bilal Saab og Kim Rysstad kjemper om førsteplassen neste uke.